Moet almal dan maar saam die stroom beweeg, niks sê nie en dinge in hierdie land maar aanvaar soos dit tans is? Moet ons maar toelaat dat Suid Afrika oor die afgrond gestoot word? Moet minderhede, soos die Afrikaner, dan maar toelaat dat daar op hul regte getrap word? Die antwoord is nee en nogmaals nee! Daar is niks fout daarmee om op te staan vir die Afrikaner se regte, sy taal, sy kultuur, sy tradisies en geskiedenis nie. Die Afrikaner het ‘n reg om in Suid-Afrika te wees en gaan beslis nie verdwyn nie.
Netso is daar baie ander mense en groepe wat positiewe bydraes lewer en ook opstaan vir die Afrikaner en sy belange. Mense soos dr. Pieter Mulder en die Vryheidsfront Plus is ‘n ander goeie voorbeeld van hoe daar geveg word vir minderheidsregte in hierdie land.
Hierdie artikel is geskryf deur Frik Lotz. As u ook ‘n artikel op ons webwerf wil publiseer, gaan na ‘laai jou artikel.’